62023CJ0645_SUM
Byla C‑645/23
Hera Comm SpA
prieš
Falconeri Srl
(Corte d’appello di Bologna prašymas priimti prejudicinį sprendimą)
2025 m. birželio 19 d. Teisingumo Teismo (pirmoji kolegija) sprendimas
„Prašymas priimti prejudicinį sprendimą – Apmokestinimas – Akcizai – Direktyva 2008/118/EB – 1 straipsnio 2 dalis – Papildomas netiesioginis mokestis už akcizais apmokestinamus produktus – Elektros energija – Nacionalinės teisės aktai, kuriais nustatomas papildomas mokestis prie elektros energijos akcizo – Konkrečių tikslų nebuvimas – Papildomas mokestis regionų ir vietos valdžios institucijų naudai, kurį nacionaliniai teismai laiko prieštaraujančiu Direktyvai 2008/118 – Galutinio vartotojo nepagrįstai sumokėto mokesčio susigrąžinimas iš tiekėjo“
Mokesčių nuostatos – Teisės aktų suderinimas – Akcizai – Direktyva 2008/118 – Elektros energija – Netiesioginiai mokesčiai, išskyrus akcizus – Sąvoka – Papildomas mokestis regionų ir vietos valdžios institucijų naudai, kuriuo tik padidinamas elektros energijos akcizo tarifas – Atleidimo nuo šio mokesčio pagrindai, kurie skiriasi nuo taikomų akcizui – Įtraukimas į sąvoką – Sąlyga – Specialaus tikslo buvimas
(Tarybos direktyvos 2008/118 1 straipsnio 2 dalis)
(žr. 42–48, 51–56 punktus, rezoliucinės dalies 1 punktą)
Institucijų aktai – Direktyvos – Tiesioginis veikimas – Ribos – Pareiga nacionaliniam teismui nagrinėjant privačių asmenų ginčą netaikyti nacionalinės teisės normos, kuria nustatomas netiesioginis mokestis, prieštaraujantis direktyvai – Nebuvimas – Ribos – Galimybė prašyti kompensuoti išlaidas tiesiogiai iš atitinkamos valstybės narės
(SESV 288 straipsnio trečia pastraipa)
(žr. 60–67 punktus, rezoliucinės dalies 2 punktą)
Žr. sprendimo tekstą.